Ericu950/Stoicheia-meter-silver huggingface dataset:
δύναται δὲ τὰ περὶ γῆς καὶ τῶν ταύτης ἀγαθῶν Ἰουδαϊκώτερόν τις ἐκλαμβάνειν , ἐπεὶ καὶ τὰ λελεγμένα πάντα πρὸς τὸν ἐκ περιτομῆς λαὸν ἀποδέδεικται προσπεφωνημένα .
ὡς πρὸς τὸν τῶν Ἰουδαίων λαὸν διαστειλάμενος ὁ λόγος ἐν τοῖς πρὸ τούτου τὰ πρακτέα , καὶ τοῖς μὲν τὰ πρακτέα δι ἔργων ἐπιτελέσασι τὰς πρεπούσας ἐπαγγελίας παραθείς , τοῖς δὲ τὰ ἐναντία ἑλομένοις τὰς καταλλήλους ἀπειλήσας τιμωρίας 0 ·
διὰ τῶν προκειμένων ἔλεγχον αὐτοῖς προσφέρει ὥς τινα ἐναντία ἑλομένοις τῇ τοῦ θεοῦ βουλῇ , οὗ χάριν καὶ τοῖς κακοῖς περιπεπτώκασι .
Οὐκ ἦν ἀδύνατον ἐμοὶ τῷ θεῷ καὶ ἀπολλυμένους ὑμᾶς ἀνακτήσασθαι οὐδ  ἠσθένει ἡ ἐμὴ χεὶρ καὶ ἀναξίους ὄντας ὑμᾶς διασῶσαι ·
καὶ τὸ οὖς δὲ τὸ ἐμὸν τὸ πάντων ἀκουστικὸν οὐχ οὕτως ἦν βαρυήκοον ὡς μὴ δύνασθαι ὑμῶν εἰσακοῦσαι βοώντων .
πλὴν εἰ καὶ τὰ παρ ἐμοῦ τοιαῦτα ἀλλὰ τὰ ἁμαρτήματα ὑμῶν τυγχάνει ὡς κακῶν σωρὸν ποιεῖσθαι καὶ μεσότοιχον ἐγείρειν μεταξὺ τοῦ θεοῦ καὶ ὑμῶν 0 ·
τοιούτους δὲ ὄντας σῴζειν οὔ τε δίκαιον οὐθ ὑμῖν συμφέρον ἐστίν .
ὁ δὲ Ἀπόστολος λέγει που περὶ τοῦ σωτῆρος ·
ὁ ποιήσας τὰ ἀμφότερα ἓν καὶ τὸ μεσότοιχον τοῦ φραγμοῦ λύσας , τὴν ἔχθραν , ἐν τῇ σαρκὶ αὐτοῦ 0 .
ἀλλ ὁ μὲν σωτὴρ διὰ τῆς ἀφέσεως τῶν ἁμαρτιῶν τὸ μεσότοιχον τοῦ φραγμοῦ λύσας λέγεται , ὁ δὲ παρὼν προφήτης διδάσκει , ὡς ἄρα αἱ ἑκάστου ἁμαρτίαι μέσαι παρεμβαλλόμεναι θεοῦ καὶ ἀνθρώπων μακρὰν ἀποσκορακίζουσι τὴν ἁμαρτάνουσαν ψυχὴν τοῦ θεοῦ , ἐπειδὴ τῶν ἀδυνάτων ἐστὶ θεῷ συνάπτεσθαι ἁμαρτίαν .
καὶ διὰ τὰς ἁμαρτίας ὑμῶν ἀπέστρεψα τὸ πρόσωπόν μου ἀφ ὑμῶν .
ὁ παράνομος ὑμῶν βίος οὐκ ἐᾷ τῆς θείας ὑμᾶς ἀπολαῦσαι προνοίας διὰ τὸ βδελύττεσθαι ὥσπερ δυσώδη καὶ αἰσχρὸν καὶ ἄτιμον τὴν ἁμαρτίαν 0 .
τὸ μὲν οὖν αἴτιον τῆς ἀποπτώσεως τοῦ λαοῦ καὶ τῆς πορρωτάτω τοῦ θεοῦ ἀποβολῆς αὐτοῦ οὐδὲν ἕτερον εἶναι ἐδίδαξεν ἢ τὰς ἁμαρτίας 0 ·
τὸ δὲ τούτων εἶδος ἑξῆς καταριθμεῖται λέγων ·
αἱ χεῖρες ὑμῶν μεμολυμμέναι αἵματι καὶ οἱ δάκτυλοι ὑμῶν ἐν ἁμαρτίαις , τὰ δὲ χείλη ὑμῶν ἐλάλησεν ἀνομίαν 0 1 .
καὶ θέα ὡς οὐκ ἐπιμέμφεται αὐτοῖς ἐν τούτοις εἰδωλολατρίαν οὐ δ ἑτέραν τινὰ παράνομον πρᾶξιν , ἀλλὰ τὴν διὰ χειρῶν μιαιφονίαν καὶ τὴν διὰ στόματος παρανομίαν , δι ὧν ᾐνίξατο τὴν κατὰ τοῦ σωτῆρος ἐπανάστασιν αὐτῶν καὶ τὴν κατὰ τῶν δικαίων ἀνδρῶν ἐπιβουλήν .
περὶ ὧν καὶ διὰ τῶν ἔμπροσθεν ἐδήλου φάσκων ·
ἴδετε ὡς ὁ δίκαιος αἴρεται , καὶ οὐδεὶς κατανοεῖ , καὶ ἄνδρες δίκαιοι αἴρονται , καὶ οὐδεὶς ἐκδέχεται τῇ καρδίᾳ .
ἀπὸ γὰρ προσώπου ἀνομίας ἦρται ὁ δίκαιος ·
ἔσται ἐν εἰρήνῃ ἡ ταφὴ αὐτοῦ , ἦρται ἐκ τοῦ μέσου .
εἰ δὲ καὶ μὴ αὐτόχειρες γεγόνασι τοῦ σωτῆρος , ἀλλὰ τὸ αἷμα αὐτοῦ ἐπ αὐτοὺς καὶ ἐπὶ τὰ τέκνα αὐτῶν αἰτησάμενοι καὶ βοαῖς ἀθέοις χρησάμενοι ἔργῳ παρέστησαν τὰς χεῖρας ἔχειν μεμολυμμένας αἵματι , τά τε χείλη αὐτῶν λελαληκέναι ἀνομίαν καὶ τὴν γλῶσσαν αὐτῶν μεμελετηκέναι ἀδικίαν .
διό φησιν ὁ προφήτης ·
οὐθεὶς λαλεῖ δίκαια , οὐ δὲ ἔστι κρίσις ἀληθινή .
εἶτ ἐπειδήπερ ἐξαπατῶντες ἑαυτοὺς ἕτερον προσδοκῶσι Χριστὸν ἀνθρώπινά τινα περὶ αὐτοῦ μυθολογοῦντες .
πεποίθασιν ἐπὶ ματαίοις καὶ λαλοῦσι κενά .
διὸ παραινεῖ ὁ θεῖος Ἀπόστολος μὴ προσέχειν Ἰουδαϊκοῖς μύθοις καὶ ἐντολαῖς ἀνθρώπων ἀποστρεφομένων τὴν ἀλήθειαν .
οἱ δ αὐτοὶ οὗτοι ἐπινοοῦντες εὑρησιλογίας ἑαυτοῖς καὶ ἐξ οἰκείων λογισμῶν βλασφήμους τινὰς συντιθέντες λόγους κατὰ τοῦ Χριστοῦ τοῦ θεοῦ κύουσι πόνον καὶ τίκτουσιν ἀνομίαν ·
οὐ γὰρ ἐπίστανται λέγειν ·
τοιαῦτα δὲ κύουσιν , ὁποῖα καὶ δι ἑτέρου λέλεκται ·
ἰδοὺ ὠδίνησεν ἀδικίαν , συνέλαβε πόνον καὶ ἔτεκεν ἀνομίαν ·
λάκκον ὤρυξε καὶ ἀνέσκαψεν αὐτὸν καὶ ἐμπεσεῖται εἰς βόθρον , ὃν εἰργάσατο .
εἴη δ ἂν τοιαῦτα καὶ τὰ ἀσεβῆ καὶ ἄθεα δόγματα , ὅσα ἕκαστος ἐκ τῆς αὐτοῦ διανοίας εὑρησιλογῶν ἀναπλάττει .
οἱ δὲ τοιοῦτοι καὶ ᾠὰ ἀσπίδων ἔρρηξαν τῶν ἀντικειμένων δυνάμεων τὰ σπέρματα ἐν ἑαυτοῖς κυήσαντες ·
διὸ τοῖς τῆς κακίας καὶ πονηρίας αὐτῶν υἱοῖς ἐλέγετο ·
ὄφεις , γεννήματα ἐχιδνῶν 0 .
ἀναλόγως δὲ τῷ σπόρῳ τῷ θείῳ τὸν τῶν ἀντικειμένων δυνάμεων σπόρον ᾠὰ ὠνόμασε διὰ τὸ παράδειγμα τοῦ ἑρπυστικοῦ γένους ·
ἀσπίδες καὶ ὄφεις καὶ τὰ τοιαῦτα τῶν ᾠοτόκων ἐστίν .
ἐπειδὴ δὲ μετὰ τὴν τοσαύτην κακίαν ἐπαγγέλλονται μὲν τὰς ἀπὸ τῶν θείων γραφῶν διδασκαλίας , ἐκπίπτουσι δὲ εἰς γραώδεις μύθους καὶ εἰς παραδόσεις ἀνθρώπων οὐδὲν ὑγιὲς οὐ δὲ ὠφέλιμον περιεχούσας .
εἰκότως ἐπιλέγει ·
καὶ ἱστὸν ἀράχνης ὑφαίνουσι , τὸ σαθρὸν καὶ ἄτιμον τῆς τοιαύτης αὐτῶν σπουδῆς τῷ τῆς ἀράχνης ὑφάσματι παραβάλλων .
καὶ ὁ μέλλων φησὶν τῶν ᾠῶν αὐτῶν φαγεῖν συντρίψας οὔριον εὗρε , καὶ ἐν αὐτῷ βασιλίσκον 0 ·
ποίων δὲ ᾠῶν ἢ περὶ ὧν εἴρηται τό 0 ·
ᾠὰ ἀσπίδων ἔρρηξαν .
οἱ μὲν οὖν ἐν κακίᾳ τέλειοι διαρρήξαντες τουτωνὶ τῶν ᾠῶν τὰ τελεσφορηθέντα εἰς ἑαυτοὺς ὑπεδέξαντο , οἱ δὲ ἀτελέστεροι πρὶν διαρραγῆναι καὶ τελεσφορηθῆναι ἐμφαγόντες αὐτῶν ἀπόλλυνται .
ὁ ἐσθίων ἐκ τῶν ᾠῶν αὐτῶν ἀποθανεῖται .
εἰ δέ τις εὑρεθείη συνετὸς ἀνὴρ ὁ συντρίβειν αὐτὰ δυνάμενος ἀνατρεπτικῷ καὶ ἐλεγκτικῷ λόγῳ , οὗτος εὕροι ἂν τὸ ἐν αὐτοῖς ἀνεμιαῖον καὶ οὔριον καὶ δυσῶδες καὶ φθοριμαῖον καὶ ἐν τούτοις ἅπασιν ἰλυσπώμενον καὶ ἐγκρυπτόμενον τὸ πάντων ἑρπετῶν καὶ ἐξ αὐτοῦ βλέμματος θανατοποιόν , τὸν βασιλίσκον λέγω , κατὰ δὲ τὸν Ἀκύλαν ·
καὶ τὸ θαλφθὲν ἐσχίσθη ἔχιδνα , κατὰ δὲ τὸν Σύμμαχον 0 ·
τὸ δὲ συνεστραμμένον ἀπορραγὲν ἔσται ἀσπίς , κατὰ δὲ τὸν Θεοδοτίωνα 0 ·
τὸ θαλφθὲν ἐρράγη ἀσπίς .
τοιαῦτα δὲ τὰ παρὰ τοῖς δηλουμένοις ᾠά , ὅτι κύουσι πόνον καὶ τίκτουσιν ἀνομίαν 0 .
Εἶτ  ἐπειδὴ προείρητο 0 ·
καὶ ἱστὸν ἀράχνης ὑφαίνουσι , πλατύτερον τὴν τούτου διάνοιαν ἐκτίθεται φάσκων ·
ὁ ἱστὸς αὐτῶν οὐκ ἔσται εἰς ἱμάτιον , οὐ δὲ μὴ περιβάλωνται ἀπὸ τῶν ἔργων αὐτῶν ·
ἱστὸν παρ  αὐτοῦ μαθὼν τοῦ προφήτου Ἠσαΐου φήσαντος διὰ τῶν ἔμπροσθεν 0 ·
ὁ λαὸς οὗτος τοῖς χείλεσί με τιμᾷ , ἡ δὲ καρδία αὐτῶν πόρρω ἀπέχει ἀπ ἐμοῦ ·
μάτην δὲ σέβονταί με διδάσκοντες διδασκαλίας ἐντάλματα ἀνθρώπων , τὰς παραδόσεις τῶν πρεσβυτέρων αὐτῶν περιέποντες τὸν νόμον τοῦ θεοῦ παρεώρων ὑφαίνοντες καὶ συνείροντες ἐντολὰς ἀνθρώπων ἀποστρεφομένων τὴν ἀλήθειαν .
τὰ γὰρ ἔργα αὐτῶν ἔργα ἀνομίας 0 .
οἱ μὲν οὖν διὰ λόγων θείων τῶν ἐξ ἁγίου πνεύματος λελαλημένων πνευματικὰ πνευματικοῖς συγκρίνοντες χιτῶνα θεῖον ὑφαίνουσιν , οἱ δ εἰς ἄχρηστον ταῖς Ἰουδαϊκαῖς μυθολογίαις κατατρίβοντες πλέον οὐδὲν ἢ τὸν τῆς ἀράχνης ζηλοῦσιν ἱστὸν ἐπὶ θήρα ψυχῶν εὐτελῶν τῶν ἁλισκομένων ὥσπερ ἐν βρόχοις ἐν ταῖς μυθολογίαις αὐτῶν 0 .
εἶθ ἑξῆς εἴρηται ·
τὰ γὰρ ἔργα αὐτῶν ἔργα ἀνομίας , οἱ δὲ πόδες αὐτῶν εἰς κακίαν τρέχουσι ταχινοὶ ἐκχέαι αἷμα 0 ·
καὶ οἱ διαλογισμοὶ αὐτῶν διαλογισμοὶ ἀφρόνων 0 .
ταῦτα πάντα ἐξυφαίνουσιν ἑαυτοῖς διὰ τοῦ οἰκείου ἱστοῦ τὴν ἀράχνην ἀπομιμούμενοι καὶ τρέχοντες ἐπὶ πονηρίαν καὶ ταχεῖς γινόμενοι εἰς τὸ ἐκχέειν αἷμα ἀναίτιον κατὰ τοὺς λοιποὺς ἑρμηνευτάς .
διὸ καὶ ἀνωτέρω ἐλέγετο πρὸς τοὺς αὐτούς ·
αἱ γὰρ χεῖρες ὑμῶν μεμολυμμέναι αἵματι καὶ οἱ δάκτυλοι ὑμῶν ἐν ἁμαρτίαις , τὰ δὲ χείλη ὑμῶν ἐλάλησεν ἀνομίαν , καὶ ἡ γλῶσσα ὑμῶν ἀδικίαν μελετᾷ , ἀλλὰ καὶ σύντριμμα καὶ ταλαιπωρία φησὶν ἐν ταῖς ὁδοῖς αὐτῶν , καὶ ὁδὸν εἰρήνης οὐκ ἔγνωσαν 0 .
διὸ καὶ ἀπεκλαύσατο αὐτοὺς ὁ σωτὴρ εἰπὼν πρὸς τὴν Ἰερουσαλήμ ·
εἰ ᾔδεις καί γε σὺ τὰ πρὸς εἰρήνην σου 0 .
ὅτι ἥξουσιν ἡμέραι ἐπὶ σοὶ καὶ περιβαλοῦσί σε οἱ ἐχθροί σου χάρακα καὶ κυκλώσουσί σε καὶ τὰ τέκνα σου ἐδαφιοῦσιν .
οὐκ ἔγνωσαν οὖν ὁδὸν εἰρήνης , ἀλλ οὐ δὲ κρίσις ἐν ταῖς ὁδοῖς αὐτῶν εὕρηται , ἀκρισία δὲ πᾶσα καὶ ἀδικία , πᾶσαί τε αἱ τρίβοι αὐτῶν διεστραμμέναι , καὶ οὐκ οἴδασιν εἰρήνην 0 ·
οὐ γὰρ παρεδέξαντο τὸν τῆς εἰρήνης πρύτανιν , περὶ οὗ εἴρηται ·
αὐτὸς γάρ ἐστιν ἡ εἰρήνη ἡμῶν .
διὸ τοῖς αὐτοῦ μαθηταῖς ταύτην προεξένει λέγων ·
ἀλλὰ γὰρ τούτων ἕνεκεν ἁπάντων ἀπέστη φησὶν ἡ κρίσις ἀπ αὐτῶν , καὶ οὐ μὴ καταλάβῃ αὐτοὺς δικαιοσύνη ·
κρίσιν δὲ λέγει ἐνταῦθα , περὶ ἧς ἀνωτέρω εἴρηται ·
ἰδοὺ ὁ παῖς μου ὃν ᾑρέτισα , ὁ ἀγαπητός μου ὃν ἠγάπησεν ἡ ψυχή μου 0 ·
αὕτη τοίνυν ἡ τοῖς ἔθνεσι δοθεῖσα κρίσις ἀπέστη ἐξ αὐτῶν καὶ ἡ δικαιοσύνη δὲ ἡ πᾶσι τοῖς ἔθνεσιν διὰ τῆς σωτηρίου χάριτος δεδωρημένη καὶ αὕτη καταλιποῦσα αὐτοὺς ἀνεχώρησεν .
εἶτ ἐπεὶ προσεδόκων τὸν Χριστὸν τοῦ θεοῦ κηρυττόμενον αὐτοῖς διὰ τῶν προφητικῶν λόγων , ἐλθόντα δὲ αὐτὸν οὐ παρεδέξαντο , ἀκολούθως εἴρηται ·
ὑπομεινάντων αὐτῶν φῶς ἐγένετο αὐτοῖς σκότος , μείναντες αὐγὴν ἐν ἀωρίᾳ περιεπάτησαν .
καὶ ἐπειδὴ ψηλαφῶντες τὰς θείας γραφὰς οὐ συνίεσαν τὸν ἐν βάθει τῶν λέξεων ἐναποκεκρυμμένον νοῦν , περὶ δὲ μόνην τὴν λέξιν ἀσχολούμενοι ὥσπερ τινὰ τοῖχον ἐοίκασι ψηλαφᾶν .
τούτου χάριν ἑξῆς ἐπιλέγει ·
ψηλαφήσουσιν ὡς τυφλοὶ τοῖχον καὶ ὡς οὐχ ὑπαρχόντων ὀφθαλμῶν ψηλαφήσουσι , καὶ τούτοις συνάπτει λέγων 0 ·
πεσοῦνται ἐν μεσημβρίᾳ ὡς ἐν μεσονυκτίῳ καὶ ὡς ἀποθνῄσκοντες 0 ·
κατὰ γὰρ τὸν καιρὸν τοῦ τῶν ἐθνῶν μεσημβρινοῦ φωτὸς ταῖς σωτηρίοις καὶ εὐαγγελικαῖς αὐγαῖς τῆς ἐκκλησίας τοῦ θεοῦ καταλαμπομένης μόνοι αὐτοὶ ὡς ἂν τὰ πρὸς θάνατον ἡμαρτηκότες πεπτώκασι καὶ ὥσπερ ἐν μεσονυκτίῳ διάγουσι .
καὶ στενάξουσι δέ φησιν ὡς ἄρκος καὶ ὡς περιστερὰ ἅμα πορεύσονται 0 ·
οἱ γὰρ στεναγμοὶ αὐτῶν , εἰ μὲν κατὰ λόγον ἐγίνοντο ὑπὲρ ὧν τετολμήκασι κατὰ τοῦ σωτῆρος , ἐπωφελεῖς ἐγένοντο ἄν .
χρὴ γὰρ αὐτοὺς καὶ πενθεῖν καὶ στενάζειν καὶ ἀποδύρεσθαι καὶ δακρύειν , ὧν ἐξέχεον αἱμάτων ἕνεκα .
ἐπεὶ δὲ τοῦτο μὲν οὐ προσποιοῦνται , τὴν δὲ πόλιν τὴν αἰσθητήν , λέγω δὲ τὴν Ἰερουσαλήμ , ἀποκλαίονται καὶ τὴν πτῶσιν αὐτῆς στενάζουσιν ἀλόγως , εἰκότως θηρίῳ ἀγρίῳ παρεβλήθησαν .
καὶ στενάξουσιν ὡς ἄρκος , καὶ ἐν ἄλλοις δὲ εἴρηται 0 ·
ὡς ἄρκος ἀτεκνουμένη 0 .
ἄρκος μὲν οὖν διὰ τὸ ἀνθρωποβόρον τοῦ θηρὸς ὠνομάσθησαν , ἐπεὶ καὶ αὐτοὶ ἀνθρώπους ἔφαγον μιαιφονοῦντες καὶ τοὺς προφήτας ἀναιροῦντες , ἠτεκνωμένῃ δὲ ἄρκῳ παρωμοιώθησαν διὰ τὴν ἀπώλειαν τῶν τέκνων .
καὶ ὡς περιστερὰ ἅμα πορεύσονται , ὁ Σύμμαχος καὶ ὁ Θεοδοτίων ὡς περιστερὰ μελέτῃ μελετήσομεν εἰρήκασιν , ὁ δὲ Ἀκύλας 0 ·
καὶ ὡς περιστεραὶ φθογγῇ φθεγξόμεθα .
μετὰ γὰρ τὰ τοσαῦτα εἰσέτι καὶ νῦν τὰς θείας πειρῶνται καταμελετᾶν γραφὰς καὶ τοῦτ αὐτοῖς μόνον λείπεται τὸ ἐκμανθάνειν καὶ διὰ στόματος μελετᾶν αὐτὰς περιᾴδοντας τῇ φωνῇ ὡς μηδὲν διαφέρειν ἀλογίστου περιστερᾶς δοκούσης μέν τι πράττειν , δι  ἧς ἀφίησι φθογγῆς οὐ μὴν ἔναρθρόν τινα λόγον ἀποδιδούσης .
ὅθεν καλῶς κυριολεκτῶν τὴν Ἑβραϊκὴν λέξιν ὁ Ἀκύλας καὶ ὡς περιστεραί φησι φθογγῇ φθεγξόμεθα , καὶ τὰ συνημμένα δὲ πάντα ὡς ἐκ προσώπου τοῦ κατηγορουμένου λαοῦ ἐξέθεντο οἱ λοιποί 0 ·
διὰ τοῦτο μακρὰν ἐγένετο κρίσις ἀφ ἡμῶν , καὶ οὐ καταλήψεται ἡμᾶς .
δικαιοσύνην γὰρ προσδοκήσομεν εἰς φῶς , καὶ ἰδοὺ σκότος , εἰς φέγγος , ἐν ζόφῳ περιπατήσομεν .
ψηλαφήσομεν ὡς τυφλοὶ τοῖχον καὶ ὡς οὐκ ὄντων ὀφθαλμῶν ψηλαφήσομεν 0 .
καὶ παρὰ τοῖς Ἑβδομήκοντα δὲ τὰ ἑξῆς ἐπιφερόμενα ἐκ προσώπου τοῦ λαοῦ λέλεκται , φησὶ γοῦν ·
ἀνεμείναμεν κρίσιν , καὶ οὐκ ἔστι ·
σωτηρία μακρὰν ἀφέστηκεν ἀφ  ἡμῶν ·
πολλὴ γὰρ ἡ ἀνομία ἡμῶν ἐναντίον σου 0 .
λέγει δὲ ταῦτα ὁ προφήτης ἐκ προσώπου τοῦ λαοῦ διδάσκων αὐτοὺς ἑαυτῶν ἐξομολογεῖσθαι τῷ θεῷ τὰς ἁμαρτίας καὶ κατηγορεῖν αὐτοὺς ἑαυτῶν , ἵνα κ ἂν οὕτως πληγέντες τὴν ψυχὴν ἀνανεύσωσι καὶ ἐπιστρέψωσι μετανοεῖν διδαχθέντες .
πῶς δὲ ἀνέμειναν κρίσιν , καὶ οὐκ ἔστιν , ἀλλ ἐπεὶ μὴ εὗρον τὴν κρίσιν τὴν τοῖς ἔθνεσι κατηγγελμένην , ὡς προείρηται ·
μακρὰν γὰρ ἐξ αὐτῶν ἀπέστη καὶ διὰ τί διδάσκουσιν αὐτοὶ λέγοντες ·
πολλὴ γὰρ ἡ ἀνομία ἡμῶν ἐναντίον σου , καὶ αἱ ἁμαρτίαι ἡμῶν ἀντέστησαν ἡμῖν 0 ·
αἱ γὰρ ἀνομίαι ἡμῶν ἐν ἡμῖν , καὶ τὰ ἀδικήματα ἡμῶν ἔγνωμεν 0 .
τίνα δὲ πάντα ταῦτα , ἃ κατηγόρησαν ἑαυτῶν πάλιν διδάξουσι λέγοντες ·
ἠσεβήσαμεν καὶ ἐψευσάμεθα , κατὰ δὲ τὸν Σύμμαχον 0 ·
ἔγνωμέν φησιν ἀδικεῖν καὶ ψεύδεσθαι κατὰ κυρίου , κατὰ δὲ τὸν Ἀκύλαν 0 ·
καὶ ἀρνήσασθαι ἐν κυρίῳ , σαφῶς τὴν ἄρνησιν αὐτῶν παριστῶντος τοῦ λόγου , ἀλλὰ καὶ ἀπέστημέν φησιν ὄπισθεν τοῦ θεοῦ ἡμῶν ·
ἐλαλήσαμεν συκοφαντίαν .
ὁρᾷς ὡς οὐδαμοῦ εἰδωλολατρίαν αὐτῶν κατηγορεῖ , ἀλλὰ καὶ συκοφαντίας καὶ λόγους ψευδεῖς καὶ τὰ τούτοις παραπλήσια .
καὶ ἠπειθήσαμεν δέ φησι , καὶ ἐκύομεν καὶ ἐμελετήσαμεν ἀπὸ καρδίας ἡμῶν λόγους ἀδίκους , κατὰ δὲ τὸν Ἀκύλαν 0 ·
λαλεῖν φησι συκοφαντίαν καὶ ἀπόστασιν , συνέλαβον καὶ ἐφθέγξαντο ἀπὸ καρδίας ῥήματα ψεύδους , κατὰ δὲ τὸν Σύμμαχον 0 ·
λαλεῖν συκοφαντίαν καὶ ἔκκλισιν , κύειν καὶ μελετᾶν ἀπὸ καρδίας λόγους ψευδεῖς .
Εἶθ  ἑξῆς εἴρηται ·
καὶ ἀπεστήσαμεν ὀπίσω τὴν κρίσιν ·
οὐ γὰρ αὕτη ἡμᾶς φησι κατέλειψεν , ἀλλ ἡμεῖς αὐτὴν ἀπεστήσαμεν , καὶ ἡ δικαιοσύνη μακρὰν ἀφέστηκεν , ὅτι κατηναλώθη ἐν ταῖς ὁδοῖς αὐτῶν ἡ ἀλήθεια , καὶ δι εὐθείας οὐκ ἠδύναντο διελθεῖν , κατὰ δὲ τὸν Σύμμαχον 0 ·
ὅτι ἠσθένησεν ἐν πλατείᾳ ἡ ἀλήθεια , καὶ εὐθύτης οὐκ ἠδύνατο ἐλθεῖν , καὶ ἐγένετο ἡ ἀλήθεια ἐπιλείπουσα .
τήρει δ  ὅπως πολλάκις ἐν τούτοις ἀληθείας ἄρνησιν αὐτῶν κατηγορεῖ καὶ τοὺς ἐφευρημένους αὐτοῖς ψευδεῖς λογισμοὺς ἀπελέγχει .
οἷς ἑξῆς ἐπάγει ·
καὶ εἶδε κύριος , καὶ οὐκ ἤρεσεν αὐτῷ , ὅτι οὐκ ἦν κρίσις , καὶ εἶδε καὶ οὐκ ἦν ἀνήρ .
καὶ ἀνωτέρω δὲ ἐλέγετο ·
διότι ἦλθον καὶ οὐκ ἦν ἄνθρωπος , ἐκάλεσα καὶ οὐκ ἦν ὁ ὑπακούων ;
ἀλλὰ καὶ ἐνταῦθα καὶ εἶδέ φησι καὶ οὐκ ἦν ἀνήρ , καὶ κατενόησε καὶ οὐκ ἦν ὁ ἀντιληψόμενος , καὶ ἠμύνατο αὐτοὺς τῷ βραχίονι αὐτοῦ καὶ τῇ ἐλεημοσύνῃ ἐστηρίσατο , ἢκαὶ τῇ δικαιοσύνῃ κατὰ τοὺς λοιποὺς ἐπεστηρίσατο .
καὶ περιέθετο περικεφαλαίαν σωτηρίου ἐπὶ τῆς κεφαλῆς καὶ ἐνεδύσατο δικαιοσύνην ὡς θώρακα καὶ περιεβάλετο ἱμάτιον ἐκδικήσεως καὶ τὸ περιβόλαιον ὡς ἀνταποδώσων ἀνταπόδοσιν ὄνειδος τοῖς ὑπεναντίοις 0 .
καὶ τοῦτο τὸ τέλος τῆς παρούσης κατὰ τοῦ Ἰουδαίων λαοῦ κατηγορίας , ὃ δὴ σημαίνει ἄντικρυς πόλεμον θεοῦ κατ αὐτῶν ἐπανιστάμενον , ὃς καὶ μετῆλθεν αὐτούς , ὃν ἐπὶ τῆς ἐσχάτης πολιορκίας πεπόνθασι κατὰ τοὺς Ῥωμαϊκοὺς χρόνους 0 .
τὰς κατὰ τοῦ σωτῆρος δυσσεβείας τοῦ Ἰουδαίων λαοῦ διεξελθὼν ὁ προφητικὸς λόγος μετὰ πάσας τε τὰς κατ αὐτῶν κατηγορίας αὐτὸν τὸν θεὸν πολέμιον αὐτῶν ἔσεσθαι προαναφωνήσας διὰ τῶν προκειμένων μεταβαίνει πάλιν ἐπὶ τὴν κλῆσιν τῶν ἐθνῶν , ᾗ συνάπτει Χριστοῦ παρουσίαν ·
καὶ γὰρ ἦν ἀκόλουθον τῇ περὶ τοῦ Χριστοῦ προφητείᾳ τὴν δι αὐτοῦ προξενηθεῖσαν τοῖς ἔθνεσι χάριν συμπεριλαμβάνεσθαι .
λέγει δ οὖν ἀρχόμενος ·
καὶ φοβηθήσονται οἱ ἀπὸ δυσμῶν τὸ ὄνομα κυρίου ·
ταύτης οὖν τῆς σοφίας μεταλήψεσθαι οὐ τὸν Ἰσραὴλ θεσπίζει , ἀλλὰ τοὺς ἀπὸ δυσμῶν , δηλαδὴ τοὺς τὰ δυτικὰ μέρη λαχόντας οἰκεῖν , καὶ οἱ ἀπὸ ἀνατολῶν δὲ ἡλίου 0 .
ὁμοίως καὶ αὐτοὶ φοβηθήσονται τὸ ὄνομα τὸ ἔνδοξον .
ἰδοὺ οὗτοι πόρρωθεν ἥξουσιν , οὗτοι ἀπὸ δυσμῶν καὶ οὗτοι ἀπὸ βορρᾶ , ἄλλοι δὲ ἀπὸ γῆς Περσῶν 0 1 .
εὐφραίνεσθε , οὐρανοί .
περὶ δὲ τῶν φοβουμένων τὸν κύριον πολλὰ εἴρηται , ἐπεὶ καί ·
μακάριος ἀνὴρ ὁ φοβούμενος τὸν κύριον , καί 0 ·
οὐκ ἔστιν ὑστέρημα τοῖς φοβουμένοις αὐτόν , καί ·
φόβος κυρίου παιδεία καὶ σοφία , καί 0 ·
φόβος κυρίου προστίθησιν ἡμέρας .
ταῦτ οὖν ἅπαντα τοῖς ἔθνεσιν ὁ προφήτης εὐαγγελίζεται λέγων ·
καὶ φοβηθήσονται οἱ ἀπὸ δυσμῶν τὸ ὄνομα κυρίου καὶ οἱ ἀπ ἀνατολῶν ἡλίου τὸ ὄνομα τὸ ἔνδοξον .
τῆς δὲ τοσαύτης τῶν ἐθνῶν σωτηρίας τὸ αἴτιον παρίστησιν ἑξῆς λέγων ·
ἥξει γὰρ ὡς ποταμὸς βίαιος ἡ ὀργὴ κυρίου , ἥξει μετὰ θυμοῦ 0 .
οὔ τε δὲ ἡ Ἑβραϊκὴ ἀνάγνωσις ὀργῆς ἐμνημόνευσεν ἐνταῦθα οὔ τε θυμοῦ οὔ τε οἱ λοιποὶ ἑρμηνευταί ·
οὔ τε γὰρ λόγον εἶχεν ἐν ἀγαθῶν ἐπαγγελίαις θυμὸν καὶ ὀργὴν θεοῦ παραλαμβάνεσθαι .
διὸ κατὰ μὲν τὸν Ἀκύλαν εἴρηται ·
ὅτι ἐλεύσεται ὡς ποταμὸς πνεῦμα κυρίου σύσσημον ἑαυτῷ , κατὰ δὲ τὸν Σύμμαχον 0 1 ·
ἥξει ὡς ποταμὸς θλίβων τὸ πνεῦμα κυρίου , ἐπείγει καὶ ἥξει , κατὰ δὲ τὸν Θεοδοτίωνα 0 ·
ἥξει γὰρ ὡς ποταμὸς πολιορκητὴς πνεῦμα κυρίου , ἐσημειώθη ἐν αὐτῷ 0 .
οὐδαμοῦ δὲ ἐν τούτοις ὀργὴ κυρίου εἴρηται , οὐ δὲ θυμός 0 ·
οὐκοῦν τὸ πνεῦμα κυρίου ἥξει ὡς ποταμὸς βίαιος , ἵνα φοβηθῶσιν αὐτὸν οἱ ἀπὸ δυσμῶν καὶ οἱ ἀπὸ ἀνατολῶν ἡλίου 0 ·
διὰ γὰρ ταῦτα ἥξειν εἴρηται τὸ πνεῦμα κυρίου .
νοήσομεν δὲ πῶς εἴρηται ὡς ποταμὸς βίαιος ἥξειν τὸ ἀποτέλεσμα τοῦ λόγου θεασάμενοι , ὅπερ ἐπληροῦτο ἐν ταῖς Πράξεσι τῶν Ἀποστόλων , ὅτε συνηγμένων ἐπὶ τὸ αὐτό , ἐγένετο ἄφνω ἐκ τοῦ οὐρανοῦ ἦχος ὥσπερ φερομένης πνοῆς βιαίας καὶ ἐπλήρωσε τὸν οἶκον ὅλον οὗ ἦσαν καθήμενοι , καὶ ὤφθησαν αὐτοῖς διαμεριζόμεναι γλῶσσαι ὡσεὶ πυρός , καὶ ἐκάθισαν ἐφ  ἕνα ἕκαστον αὐτῶν , καὶ ἐπληρώθησαν ἅπαντες πνεύματος ἁγίου .
οὕτως οὖν εἴρηται ἥξειν ὡς ποταμὸν βίαιον τὸ πνεῦμα κυρίου , ἀλλὰ καὶ σημεῖόν φησιν ἑαυτῷ .
τοῦτο δὲ ἦν τὸ σημεῖον τῆς ἀναλήψεως τοῦ σωτῆρος ἡμῶν , ὥσπερ οὖν ἐδίδασκεν αὐτὸς λέγων ·
ἐὰν μὴ ἀπέλθω , ὁ παράκλητος οὐκ ἔρχεται , καὶ πάλιν ·
ὅταν ἀπέλθω , ἀποστείλω ὑμῖν τὸ πνεῦμα τῆς ἀληθείας .
καὶ ἥξει ἕνεκεν Σιὼν ὁ ῥυόμενος , κατὰ δὲ τὸν Σύμμαχον 0 ·
καὶ ἥξει τῇ Σιὼν ἀγχιστεύων , κατὰ δὲ τὸν Ἀκύλαν 0 ·
καὶ ἐλεύσεται τῇ Σιὼν ἀγχιστεύων .
τοῦτο δὲ καὶ αὐτὸς ὁ σωτὴρ ἐδήλου λέγων ·
οὐκ ἦλθον εἰ μὴ εἰς τὰ πρόβατα τὰ ἀπολωλότα οἴκου Ἰσραήλ 0 .
πάλιν δὲ καὶ ἐνταῦθα τὸ θεοσεβὲς πολίτευμα σημαίνεται διὰ τῆς Σιών , ἥτις διαφόρως ἀπεδείκνυτο οὖσα ἡ ἐκκλησία τοῦ θεοῦ .
ταύτης οὖν ἕνεκεν τῆς τοῦ θεοῦ πόλεως ἥξειν λέγεται ὁ ῥυόμενος ἢ ὁ ἀγχιστεύων .
καὶ τί ποιήσει ;
συγχωρήσει τὰς ἀδικίας τοῖς προσιοῦσιν αὐτῷ .
ἀποστρέψει ἀσεβείας ἀπὸ Ἰακώβ , δηλονότι τοῖς ἀπὸ τοῦ Ἰακὼβ ἐπιστρέφουσιν .
εἰ δὲ μὴ ἐπιστρέφοιεν ἑαυτοῖς μέμφονται , ὅτι μὴ τῆς χάριτος ὁμοίως τοῖς ἔθνεσι μετέσχον καίπερ πρῶτοι κεκλημένοι .
καὶ αὕτη αὐτοῖς φησιν ἔσται ἡ παρ  ἐμοῦ διαθήκη ·
ποία δὲ αὕτη ἐπιλέγει ἑξῆς ·
τὸ πνεῦμα τὸ ἐμόν , ὅ ἐστιν ἐπὶ σοί 0 ·
τοῦτο γοῦν τὸ πνεῦμα ἡ διαθήκη ἐτύγχανε , διόπερ ὁ σωτὴρ καὶ κύριος ἡμῶν Ἰησοῦς ὁ Χριστὸς τοῦ θεοῦ τοῖς αὐτοῦ μαθηταῖς ἐδίδου τὸ πνεῦμα λέγων ·
ἐάν τινος ἀφῆτε τὰς ἁμαρτίας , ἀφίεται αὐτῷ .
αὕτη τοίνυν ἡ καινὴ διαθήκη καὶ τὸ κεφάλαιον τοῦ μυστηρίου τὸ πνεῦμα τὸ ἅγιον εἴη ἄν .
καὶ αὕτη αὐτοῖς ἡ παρ ἐμοῦ διαθήκη , εἶπε κύριος 0 ·
τὸ πνεῦμα τὸ ἐμόν , ὅ ἐστιν ἐν σοί 0 .
προσφωνεῖ δὲ ταῦτα τῷ ἀγχιστεῖ καὶ τῷ ῥυομένῳ καὶ ἀφιέντι τὰς ἁμαρτίας ·
τούτου δὴ οὖν τοῦ πνεύματος καὶ τοῖς ἑαυτοῦ μετεδίδου μαθηταῖς εἰς τὸ καὶ αὐτοὺς μεταδιδόναι τοῖς ἀξίοις .
καὶ τὰ ῥήματά μού φησιν , ἃ ἔδωκα εἰς τὸ στόμα σου , τὰ διὰ τῆς καινῆς διαθήκης παραδοθησόμενα , γένοιτ ἂν καὶ αὐτὰ ἐμὴ διαθήκη ·
τὸ πνεῦμα γὰρ τὸ ἐμὸν καὶ τὰ ῥήματα , ἃ ἔδωκα εἰς τὸ στόμα σου , ταῦτα ἤδη διαθήκη σού εἰσιν , ἥτις οὐ μὴ ἐκλίπῃ ἐκ τοῦ στόματός σου καὶ ἐκ τοῦ σπέρματός σου , εἶπε κύριος , ἀπὸ τοῦ νῦν καὶ εἰς τὸν αἰῶνα ·
μένει γὰρ καὶ εἰς τὸν παρόντα αἰῶνα καὶ εἰς τὸν μέλλοντα ταῦτα τὰ ῥήματα , ὡς ἐδίδαξεν αὐτὸς ὁ σωτὴρ εἰπὼν ἐν Εὐαγγελίοις ·
ὁ οὐρανὸς καὶ ἡ γῆ παρελεύσεται , οἱ δὲ λόγοι μου οὐ μὴ παρέλθωσι .
χριστοῦ παρουσίαν εὐαγγελισάμενος ὁ προφήτης πρώτην παρακελεύεται τοῦ φωτὸς μεταλαγχάνειν τὴν Ἰερουσαλήμ , δηλαδὴ τῷ παντὶ Ἰουδαίων ἔθνει τῷ πάλαι προσκειμένῳ τῇ Ἰερουσαλήμ .
ἐπεὶ τοίνυν ὁ Χριστὸς τοῦ θεοῦ αὐτὸς ἦν τὸ φῶς καὶ ἡ ἀλήθεια καὶ ἡ ζωὴ καὶ τὸ φῶς τὸ φωτίζον πάντα ἄνθρωπον ἐρχόμενον εἰς τὸν κόσμον , εἰκότως τῆς τούτου παρουσίας ἀπολαύειν ὁ λόγος τῇ Ἰερουσαλὴμ προσεφώνει λέγων ·
φωτίζου φωτίζου , Ἰερουσαλήμ , ἥκει γάρ σου τὸ φῶς ·
αὐτῆς δὲ εἶναι φάσκει τὸ φῶς διὰ τὸ αὐτῇ τὰς περὶ τοῦ Χριστοῦ ἐπαγγελίας ὑπὸ τῶν προφητῶν κεκηρύχθαι .
εἰ μὲν οὖν πεισθεῖσα τῷ παραγγέλματι τοῦ φωτὸς μετειλήφει τὸν Χριστὸν τοῦ θεοῦ παραδεξαμένη , διέμεινεν ἂν ἐν εἰρήνῃ μέχρι τέλους .
τὸ γὰρ πάλαι σοί φησι διὰ τῶν προφητῶν κατηγγελμένον φῶς ἰδοὺ νῦν ἐλήλυθε .
διὸ μὴ μέλλε , φωτίζου δὲ φωτίζου καὶ τῆς χάριτος μεταλάμβανε ·
ἔσται γάρ σοι φωτισθείσῃ τάδε καὶ τάδε .
καὶ τὰ ἑξῆς δὲ ἐπιφερόμενα πάντα ἅπερ ὡς ἔφην καὶ σωματικῶς εἰς αὐτοὺς τάχα που ἐπληρώθη ἄν , εἰ καταπειθεῖς γενόμενοι τῷ προστάγματι τὸν Χριστὸν τοῦ θεοῦ ἐπιδημήσαντα αὐτοῖς ἔτυχον παραδεδεγμένοι .
νυνὶ δὲ ὁμοῦ τῇ ἀρνήσει τοῦ Χριστοῦ καὶ τοῦ φωτὸς ἑαυτοὺς ἐστέρησαν ὡς καὶ πάντων ἀθρόως τῶν διὰ τῆς προφητείας ἐπηγγελμένων .
ταῦτα μὲν οὖν ὡς πρὸς τὴν ψιλὴν λέξιν , πρὸς δὲ διάνοιαν , ἐπειδὴ κατὰ τοὺς λοιποὺς ἑρμηνευτὰς τὸ τῆς Ἰερουσαλὴμ οὐ πρόσκειται ὄνομα 0 1 ·
ὁ μὲν γὰρ Ἀκύλας τοῦτον ἡρμήνευσε τὸν τρόπον ·
ἀνάστηθι φωτίζου , ὅτι ἦλθε φῶς σου , ὁ δὲ Σύμμαχος 0 ·
ἀνάστηθι φωτίζου , ἥκει γάρ σου τὸ φῶς .
ἀλλ οὐδ  ἐν τῇ Ἑβραϊκῇ ἀναγνώσει ὠνόμασται Ἰερουσαλήμ , ἀκόλουθόν ἐστι νοεῖν ταῦτα λέγεσθαι πρὸς τούτοις ἐπηγγελμένον ἥξειν λυτρωτὴν ἢ ἀγχιστέα παραδεδεγμένους .
οὗτοι δ ἦσαν , περὶ ὧν εἴρητο ·
καὶ φοβηθήσονται οἱ ἀπὸ δυσμῶν τὸ ὄνομα κυρίου καὶ οἱ ἀπὸ ἀνατολῶν τὸ ὄνομα τὸ ἔνδοξον 0 .
πολλάκις δὲ ἡμῖν ἀποδέδοται τὸ θεοσεβὲς πολίτευμα ἐν ψυχαῖς ἀνθρώπων θεοσεβῶν νοούμενον πόλις θεοῦ καὶ Ἰερουσαλὴμ ὠνομάσθαι .
καὶ ὡς πάλαι τοῦτο παρὰ Ἰουδαίοις συνεστήκει , καθ ὃν χρόνον ἤκμαζον ἐν αὐτοῖς προφῆται καὶ δίκαιοι καὶ πολὺς χορὸς θεοσεβῶν καὶ θεοφιλῶν ἀνδρῶν , καὶ ἡμῶν ὡς ἀληθῶς θεοῦ πόλις ἡ κατὰ τὸ βούλημα τοῦ θεοῦ συντελουμένη παρ αὐτοῖς θεοσέβεια , ἀλλ  ἐπειδήπερ οἱ παρ αὐτοῖς πάντες τελειωθέντες προσδοκῶντες τὴν διὰ τῶν προφητῶν καταγγελλομένην Χριστοῦ τοῦ παρουσίαν , ἀπηλλάττοντο τοῦ βίου , ἤλπιζον δὲ μέχρι θανάτου καταβήσεσθαι αὐτὸν ὑπὲρ τῆς αὐτῶν σωτηρίας 0 .
τούτου χάριν ὡς ἂν ἐν σκότῳ καθημένοις αὐτοῖς εὐαγγελίζεται τοῦ φωτὸς τὴν παρουσίαν φάσκων ὁ λόγος ·
φωτίζου , Ἰερουσαλήμ , ἥκει γὰρ τὸ φῶς σου , ὡς κατὰ τὴν πρώτην παρουσίαν τοῦ σωτῆρος ἡμῶν δύνασθαι ταῦτα πληροῦσθαι , οὐ μὴν ἀλλὰ καὶ κατὰ τὴν δευτέραν καὶ ἔνδοξον αὐτοῦ θεοφάνειαν τέλους αὐτὰ τεύξεσθαι .
εἰκὸς ἐν ᾗ ἥλιος μὲν οὐκέτ ἔσται οὐ δὲ σελήνη οὐ δὲ ἀστέρες , ἀπαρκεῖ δὲ αὐτὸς ὁ Χριστὸς τοῦ θεοῦ τὸ φῶς τὸ ἀληθινὸν καὶ ὁ τῆς δικαιοσύνης ἥλιος πρὸς φωτισμὸν ψυχῶν τῶν τῆς αὐτοῦ βασιλείας καταξιουμένων 0 .
τότε γὰρ κατὰ τὸν ἱερὸν Ἀπόστολον αὐτὸς ὁ κύριος ἐν κελεύσματι καὶ ἐν φωνῇ ἀρχαγγέλου καταβήσεται ἀπ οὐρανοῦ , καὶ οἱ νεκροὶ ἐν Χριστῷ ἀναστήσονται πρῶτοι , ἔπειτα ἡμεῖς οἱ περιλειπόμενοι ἅμα σὺν αὐτοῖς ἁρπαγησόμεθα ἐν νεφέλῃ εἰς ἀπάντησιν τοῦ κυρίου εἰς ἀέρα ·
καὶ οὕτως πάντοτε σὺν κυρίῳ ἐσόμεθα .
ἐπειδὰν οὖν τὴν ἔνδοξον αὐτοῦ ποιῆται παρουσίαν , τηνικαῦτα τοῖς ταύτης ἀξίοις προσφωνῶν ὁ λόγος φησί ·
φωτίζου φωτίζου , Ἰερουσαλήμ , ἥκει γάρ σου τὸ φῶς , ἢ κατὰ τοὺς λοιποὺς ἑρμηνευτάς ·
ἀνάστηθι φωτίσθητι , ἦλθε γὰρ τὸ φῶς σου , καὶ ὅρα εἰ μὴ σαφῶς τὴν ἐκ νεκρῶν ἀνάστασιν ἐθέσπισε φήσας ·
ἀνάστηθι , τὸ δ αἴτιον τῆς ἀναστάσεως τῆς ἐκ νεκρῶν ἡ παρουσία τοῦ φωτὸς ἦν ·
ταῖς γὰρ ἀκτῖσι ταῖς ζωοδόχοις ἀναζωπυρήσασαι αἱ τῶν πάλαι τετελευτηκότων ἁγίων ψυχαὶ τῶν ἐπηγγελμένων τεύξονται .
διὸ κατὰ τὸν Ἀπόστολον αὐτὸς ὁ κύριος ἐν κελεύσματι καὶ ἐν φωνῇ ἀρχαγγέλου καταβήσεται , ἔπειτα οἱ νεκροὶ ἐν Χριστῷ ἀναστήσονται ·
εἶτα ἀναστάντες ὄψονται τὴν δόξαν αὐτοῦ .
καὶ ἡ δόξα κυρίου ἐπὶ σὲ ἀνατέταλκεν ·
οὐ γὰρ ἐπὶ πάντας ἀνατελεῖ , ἀλλ ἐπὶ μόνους τοὺς ἀξίους ·
τοὺς γὰρ μὴ τοιούτους διαλήψεται τὸ ἐξώτερον σκότος καὶ τὸ πῦρ τὸ αἰώνιον καὶ ὅσα ἄλλα τοῖς ἀσεβέσιν ἠπείληται .
ἀλλ  ἐπὶ σέ φησι τὴν τοῦ θεοῦ πόλιν καὶ τὴν νέαν Ἰερουσαλὴμ ἡ δόξα κυρίου ἀνατέταλκεν , ἧς μεταλαβοῦσα φωτίζου ·
τοῖς γὰρ μὴ τὸν κύριον ἐπεγνωκόσι μη δὲ τὴν ἄφιξιν αὐτοῦ πρὸ ὀφθαλμῶν θεμένοις σκότος ἀποκεῖσθαι , ὃ δὴ σημαίνει φάσκων 0 ·
ἰδοὺ σκότος καλύψει τὴν γῆν καὶ γνόφος ἐπ ἔθνη ·
ἐπὶ σὲ δὲ φανήσεται κύριος , ἢ κατὰ τοὺς λοιποὺς ἑρμηνευτάς 0 ·
ἐπὶ σὲ δὲ ἀνατελεῖ κύριος , ἡ δόξα αὐτοῦ ἐπὶ σὲ ὀφθήσεται .
δεῖ δὲ πρότερον φωτὸς καὶ ἀνατολῆς τοῖς μέλλουσιν αὐτοῦ ὄψεσθαι τὴν δόξαν , ὅπως ἐν ἡμέρᾳ θεϊκοῦ φωτὸς γενόμενοι θεωροὶ τῆς δόξης τοῦ μονογενοῦς τοῦ θεοῦ καταστῶσι .
τότε δέ φησι ·
πορεύσονται ἔθνη τῷ φωτί σου καὶ βασιλεῖς τῇ λαμπρότητί σου .
καί μοι νοεῖ ἐν τούτοις δύο τάγματα σῳζομένων , πρῶτον μὲν τὸ σύστημα τῶν ἐν θεοσεβείᾳ κατωρθωκότων παρὰ τῷ Ἰουδαίων ἔθνει , ἐπεὶ καὶ προφῆται καὶ πατριάρχαι καὶ ἱερεῖς καὶ θεοφιλεῖς καὶ ἀρχιερεῖς , ἄνδρες τε καὶ γυναῖκες μύριοι παρὰ τοῖς παλαιοῖς αὐτῶν γεγόνασι τὸ πολίτευμα τῆς θεοσεβείας ἀποσώσαντες ὥστ εἶναι αὐτοὺς οὐ μικρὸν μέρος τῆς τοῦ θεοῦ πόλεως , οἳ καὶ πάντες οὗτοι διὰ πίστεως τελειωθέντες οὐκ ἐκομίσαντο τὰς ἐπαγγελίας κατὰ τὸν ἱερὸν Ἀπόστολον , τοῦ θεοῦ περὶ ἡμῶν κρεῖττόν τι προβλεψαμένου , ἵνα μὴ χωρὶς ἡμῶν τελειωθῶσι .
διὸ καὶ ἐν τοῖς τοῦ θανάτου συνείχοντο χώροις τὴν αὐτόθι τοῦ Χριστοῦ παρουσίαν ἐκδεχόμενοι .
ὃ δὴ διδάσκει καὶ ὁ βαπτιστὴς Ἰωάννης πυνθανόμενος τοῦ Χριστοῦ καὶ λέγων ·
σὺ εἶ ὁ ἐρχόμενος , ἢ ἕτερον προσδοκῶμεν ;
ἐπεὶ τοίνυν προσεδόκων αὐτὸν πάντες οἱ προκεκοιμημένοι ἅγιοι , εἰκότως τὰς τούτων ψυχὰς εὐαγγελιζόμενος ὁ παρὼν λόγος τὴν μεχρὶς αὐτῶν κάθοδον τοῦ σωτῆρος ἐδήλου λέγων ·
ἀνάστηθι φωτίσθητι , ἦλθε γὰρ τὸ φῶς σου .
τὸ μὲν οὖν πρῶτον τάγμα τῶν ἐκ τοῦ προτέρου λαοῦ σῳζομένων τοῦτ ἦν , τὸ δ ἕτερον τάγμα τὸ τῆς ἐξ ἐθνῶν ἐκκλησίας δεύτερον διὰ τῆς Χριστοῦ χάριτος κεκλημένον , περὶ οὗ ἑξῆς ἐπιφέρει καὶ πορεύσονται ἔθνη τῷ φωτί σου 0 ·
ᾧ γὰρ πάλαι κέχρησο φωτί , ᾧ καὶ προφῆται καὶ πατριάρχαι καὶ πάντες οἱ παρὰ Ἰουδαίοις θεοσεβῶς πολιτευσάμενοι τοὺς τῆς ψυχῆς ὀφθαλμοὺς ἐφωτίσθησαν , τούτῳ καὶ τὰ ἔθνη τὰ ἀλλόφυλα καὶ τὰ ἀλλογενῆ φωτισθήσεται .
ἀλλὰ καὶ τῇ λαμπρότητι , ᾗ κέχρησο σύ , ἡ προτέρα πόλις ἐσμηγμένη λόγοις θείοις ἀποσμηχομένη καὶ λαμπρυνομένη πάντα τε ῥύπον καὶ πᾶσαν κηλῖδα καθαιρομένη , ταύτῃ τῇ λαμπρότητι καὶ οἱ τῶν ἀλλοφύλων βασιλεῖς χρήσονται καθαιρόμενοι τῇ τῶν θείων μυστηρίων δυνάμει καὶ ἀποσμηχόμενοι .
θαυμάσαι δέ ἐστι καὶ ὑπερεκπλαγῆναι τοῦ θεσπίσματος τὸ ἀποτέλεσμα , ὅπως καθ ἡμᾶς ἐπληροῦτο τῶν ἀνωτάτω βασιλέων τῆς διὰ λουτροῦ χάριτος καταξιουμένων , εἶτα ἐπειδὴ ἐθνῶν ἐμνημόνευσε καὶ βασιλέων , ἐθνῶν σφόδρα ἀκολούθως τὴν προτέραν τοῦ θεοῦ πόλιν , διδάσκει πάντας τοὺς ἐξ ἐθνῶν προσιόντας τῷ θεοσεβεῖ πολιτεύματι οἰκεῖα τέκνα ἡγεῖσθαι .
διό φησι πρὸς αὐτήν ·
ἆρον κύκλῳ τοὺς ὀφθαλμούς σου καὶ ἴδε συνηγμένα τὰ τέκνα σου ·
ἥκασι πάντες οἱ υἱοί σου μακρόθεν , καὶ αἱ θυγατέρες σου ἐπ ὤμων ἀρθήσονται .